കൊളംബിയന് ഗോള്വേട്ടക്കാരന് ഇന്ത്യയിലേക്ക് റാഞ്ചിയത് ഈ ക്ലബ് കൊളംബിയയില് നിന്നുള്ള മുന്നേറ്റനിരക്കാരന് ഡേവിഡ് കാസ്റ്റനെഡ മുനോസ് ഇനി ഇന്ത്യയില് പന്ത് തട്ടും. ഐലീഗില് അരങ്ങേറ്റത്തിന് തയ്യാറെടുക്കുന്ന ശ്രീനിധി എഫ്സിയാണ് ഈ താരത്തെ സൈന് ചെയ്തിരിക്കുന്നത്. ക്ലബ് തന്നെ ഇക്കാര്യം ഔദ്യോഗികമായി പ്രഖ്യാപിച്ചു. 26 വയസ് മാത്രം പ്രായമുള്ള ഈ ഫോര്വേഡ് കൊളംബിയന് സൂപ്പര് ക്ലബ് അത്ലെറ്റിക്കോ നാസിയണലിന്റെ അക്കാദമി താരമായിരുന്നു. അവരുടെ സീനിയര് ടീമിലും ഇടം പിടിച്ചെങ്കിലും കാര്യമായി അവസരം ലഭിച്ചില്ല. കൊളംബിയയിലെ തന്നെ ലിയോണെസ്, ഫോര്ട്ടുലേസ തുടങ്ങിയ ക്ലബുകള്ക്കായി ലോണില് കളിച്ച ഡേവിഡ് മികച്ച ഗോള്വേട്ട നടത്തി. തുടര്ന്ന് കഴിഞ്ഞ വര്ഷം ഇറാഖി ക്ലബ് സാഖോയുടെ ഭാഗമായി ഡേവിഡ്. ഇറാഖി ക്ലബുമായി കരാര് അവസാനിച്ചതോടെയാണ് ഡേവിഡ് ഇന്ത്യയിലേക്ക് വരുന്നത്. ആന്ധ്രയിലെ വിശാഖപട്ടണം കേന്ദ്രീകരിച്ചുള്ള ക്ലബായ ശ്രീനിധി കോര്പ്പറേറ്റ് എന്ട്രിയിലൂടെയാണ് ഇക്കുറി ഐലീഗിലെത്തുന്നത്. ഇന്ത്യയില് പരിചയസമ്ബന്നനായ സാന്റിയാഗോ വരേലയാണ് ശ്രീനിധിയ്ക്കായി തന്ത്രങ്ങളൊരുക്കുന്നത്. ഗോകുലം കേരളയില് കളിച്ചിരുന്ന സികെ ഉബൈദ്, മായക്കണ്ണന്, ട്രാവു എഫ്സി ക്യാപ്റ്റനായിരുന്ന ഫല്ഗുനി സിങ് തുടങ്ങിയ ഇന്ത്യന് താരങ്ങളെ ഇതിനകം ശ്രീനിധി ഒപ്പം കൂട്ടിക്കഴിഞ്ഞു.